《八月十三日早上御奉天门选注儒士是日膺广西之命》
明代·蓝智

金门诏下选英髦，侧席深知圣主劳。奎壁图书云汉近，蓬莱宫殿日华高。

黄麻晓露濡宸翰，玉节秋风照海涛。自顾草茅承圣泽，愧无赋颂拟王褒。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。